મોરબી વાંકાનેર નેશનલ હાઇવે ઉપર વઘાસીયા ટોલનાકું હંમેશા વિવાદમાં રહે છે ત્યારે અગાઉ પોલીસના જોરે પ્રજા ઉપર સિતમ વરસાવનાર ટોલપ્લાઝામાં હવે ટોલ કોન્ટ્રાકટર અને ટોલ કર્મીઓને પોલીસ કર્મીઓની દાદાગીરી સહન કરવાનો વારો આવ્યો છે. વાંકાનેરના વઘાસિયા ટોલનાકે ઓટોમેટીક બેરીયર માથામાં લાગતાં સિટી પોલીસના પીએસઆઈની ગુંડાગર્દી નું વરવું રૂપ જોયા બાદ વઘાસીયા ટોલ કર્મીઓને શનિવારે વાંકાનેર સીટી પોલીસ કર્મચારીની દાદાગીરીનો નમૂનો જોવા મળ્યો હતો, વાંકાનેર સીટી પોલીસ મથકે ફરજ બજાવતાં અને મોરબીથી અપ-ડાઉન કરતાં પોલીસ કર્મચારીએ શનિવારે સવારે મોરબીથી વાંકાનેર આવતા હતા ત્યારે વઘાસિયા ટોલનાકે કર્મચારી દ્વારા બેરિયર ખોલવામાં વાર લાગતાં આ પોલીસ કર્મચારીનો ગુસ્સો સાતમાં આસમાને પહોંચી ગયો અને પોતાની ગાડીમાંથી નીચે ઉતરી આ ટોલકર્મીને ગાળોનો વરસાદ વરસાવી ફડાકો ઝીકી દીધો હતો.